ختيځ افغانستان کې امریکايي سرتېری وژل شوی
د امریکا پوځ د چهارشنبې په ورځ ویلي، ختيځ افغانستان کې د داعش په ضد عملياتو کې يو امریکايي سرتېری وژل شوی دی.
د امريکايي پوځ ترمخه دغه عمليات چې د امریکا او افغانستان سرتېرو په ګډه ترسره کول یو امريکايي او يو افغان سرتېری پکې ژوبل شوي هم دي. بيان کې ويل شوی ژوبل د درملنې دپاره وړل شوي دي. پوځ په خپل بيان کې نور تفصيل نه دی ویلی. د ننګرهار د والي وياند عطاالله خوګياڼي د دغه پېښې پخلی کړی او ويلي يې دي پېښه د چهارشنبې په ورځ د اچين ولسوالۍ (ضلعې) په مامند دره سيمه کې رامنځته شوې ده. نوموړي د امريکايي عسکر د وژنې ويلي او افغان ځواکونو ته د اوختي زيان معلومات نه دي ويليي، ځينو راپورونو کې د افغان امنیتي خصوصي ځواکونو د دوه سرتېرو د وژنې ويل شوي خو چارواکو يې پخلی نه دی کړی. دداعش د طرفه هم د تازه عملیاتو په اړه کوم خبر مخې ته نه دی راغلی. د پاکستان سره په پوله پرته د افغانستان ننګرهار صوبې اچين ولسوالۍ او خواؤشا سيمو کې د تېرې اوږدې مودې راهسې د داعش د موجودګۍ ويل کيږي او په دغو سيمو کې امریکايي او افغان ځواکونه د داعش په ضد عمليات هم کوي. د اپرېل په مياشت کې امریکايي ځواکونو په اچين کې د داعش په ضد تر ټولو غټ بم د (بمونو مور) هم کارولی وو. بل لور ته افغان چارواکو ويلي د چهارشنبې په ورځ اچين کې د داعش په ضد هوايي بريدونو کې د داعش ۴۵ وسله وال وژل شوي او پینځه مرکزونه يې تباه کړی شوي دي. د ننګرهار د پوليس وياند حضرت حسېن مشرقوال دغه خبر ورکړی دی. راپورونه وايي د هلمند په ګرشک ولسوالۍ کې هم د افغان ملي پوځ په یو مرکز ځانمرګی برید شوی او درې سرتيري پکې ژوبل شوي دي.